## Pravilnik o izmjenama i dopunama Pravilnika o stručnom nadzoru nad proizvodnjom poljoprivrednog sadnog materijala

### NN 53/2004 (26.4.2004.), Pravilnik o izmjenama i dopunama Pravilnika o stručnom nadzoru nad proizvodnjom poljoprivrednog sadnog materijala

# ministarSTVO poljoprivrede, Šumarstva i vodnogA gospodarstva

1198

Na
temelju članka 44. stavka 3., članka 47. stavka 2., članka 49. stavka 2. i članka
50. stavka 2. Zakona o sjemenu, sadnom materijalu i priznavanju sorti
poljoprivrednog bilja (»Narodne novine«, br. 131/97 i 163/03), ministar
poljoprivrede, šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O STRUČNOM NADZORU NAD PROIZVODNJOM POLJOPRIVREDNOG SADNOG MATERIJALA

Članak
1.

U Pravilniku o stručnom nadzoru nad proizvodnjom
poljoprivrednog sadnog materijala (»Narodne novine«, broj 51/99, 128/00 i
60/01) u članku 1. točka 4. mijenja se i glasi:

»4. vođenja knjige matičnih nasada, proizvodne knjige
ma­tič­nih nasada, knjige rasadnika sadnog materijala, vođenja evi­den­­cije o
nadziranoj proizvodnji sadnog materijala«.

Članak 2.

U članku 2. stavku 1. riječi: »31. svibnja« zamjenjuje
se rije­čima »30. travnja«.

Članak 3.

U članku 3. stavku 1. točka 4. mijenja se i glasi:

»4. za koje je izdana svjedodžba o zdravstvenom
stanju«.

Članak 4.

U članku 11. stavku 2. riječi: »31. svibnja«
zamjenjuje se riječima »30. travnja«.

Članak 5.

U članku 12. stavak 2. mijenja se i glasi:

»U
tijeku vegetacije obvezatan je jedan stručni nadzor najkasnije do 31. srpnja
tekuće godine za voćne vrste, odnosno 30. rujna za vinovu lozu, kojim se utvrđuje
broj matičnih biljaka koje su u proizvodnji, stanje vegetativne razvijenosti i
procjenjuje količina proizvedenog sadnog materijala.«

Članak 6.

U članku 13. stavku 1. riječi: »31. svibnja«
zamjenjuje se riječima »30. travnja«.

Članak 7.

U članku 14. dodaje se stavak 2. koji glasi:

»Stručni nadzor nad proizvodnjom sadnog materijala
obavlja se najmanje dva puta u tijeku vegetacije. Prvi stručni nadzor obav­lja
se do 31. srpnja, a zadnji najkasnije do 15. istopada tekuće godine, dok se u
proizvodnji loznih cijepova zadnji nadzor obavlja nakon vađenja cijepova iz tla
i klasiranja.«

Članak 8.

Članak 16. mijenja se i glasi:

»Prvim stručnim nadzorom utvrđuje se i unosi u
zapisnik količina primljene zasnovane proizvodnje sadnog materijala po vrstama,
sortama, podlogama i kategorijama.

Procjena količine vrši se prebrojavanjem i uvidom u
dokumentaciju o upotrijebljenom repromaterijalu.

Pri zadnjem stručnom nadzoru obavlja se prebrojavanje
na objektu i procjena količine sadnog materijala koji odgovara au­ten­­tič­nosti
vrste, sorte, podloge i propisanim temeljnim zahtjevima o kakvoći, te se podaci
unose u zapisnik.

Za sadni materijal za koji se stručnim nadzorom
utvrdi da ne odgovara temeljnim zahtjevima o kakvoći u zapisnik će se unijeti
točne količine takvog sadnog materijala i za njega naložiti pro­izvođaču mjere.
O naloženim mjerama Zavod će obavijestiti mjesno nadležnu inspekciju.

O svakom obavljenom stručnom nadzoru sastavlja se
zapisnik prema obrascu broj 6., koji je sastavni dio Pravilnika. Zapisnik se
sastavlja u tri primjerka od kojih po jedan primjerak zadržavaju proizvođač,
institucija i Zavod.«

Članak 9.

U članku 17. stavak 1. mijenja se i glasi:

»Temeljem zapisnika o obavljenom stručnom nadzoru i
svje­dodžbe o zdravstvenom nadzoru, Zavod izdaje uvjerenje o pod­rijetlu,
kvaliteti i autentičnosti sorte i podloge nadziranog sadnog materijal nakon
obavljenog zadnjeg stručnog nadzora.«

Članak 10.

U članku 18. stavku 1. brišu se riječi »vodi se
posebno za svaki rasadnik«.

U istom članku stavak 2. se briše a dosadašnji stavci
3. i 4. postaju stavci 2. i 3.

Iza stavka 3. dodaju se stavci 4. i 5. koji glase:

»Za proizvodnju organiziranu na drugim lokacijama (županijama)
proizvođač ustrojava prema obrascu knjige rasadnika, pomoćnu knjigu za
predmetni rasadnik i paralelno je popunjava s knjigom rasadnika izdanom od
strane Zavoda. Pomoćna knjiga, uz preslike ostale dokumentacije zasnovane
proizvodnje, ostaje na lokaciji na kojoj se proizvodnja nalazi.

Podaci za svaki pojedini rasadnik (lokaciju) upisuju
se na posebnu stranicu u Knjigu rasadnika.«

PRIJELAZNE
I ZAVRŠNE ODREDBE

Članak
11.

Postojeći
rodni nasadi sorti vinove loze, autohtonih sorti voćnih vrsta kojih nedostaje
za proizvodnju sadnog materijala, a koji ne posjeduju dokumentaciju o
podrijetlu, izuzetno se mogu do 31. prosinca 2005. godine prijaviti za odabir
matičnih trsova odnosno stabala.

Proizvođač
je dužan uz prijavu za odabir priložiti izjavu kojom potvrđuje autentičnost
sorte.

Članak
12.

Ovaj
Pravilnik stupa na snagu danom objave u »Narodnim novinama«.

Klasa: 011-02/04-01/24
Urbroj: 525-1-01-3
Zagreb, 22. travnja 2004.

Ministar
**Petar Čobanković**, v. r.

Pravilnik, NN 53/2004-1198